TECG- Sol·licitud o modificació de l'autorització administrativa d'emissió de gasos d'efecte d'hivernacle.\nFacilitar a les instal·lacions afectades per l'àmbit d'aplicació de la Llei 1/2005, de 9 de març, per la qual es regula el règim del comerç de drets d'emissió de gasos d'efecte d'hivernacle, modificada per la Llei 13/2010, de 5 de juliol, el formulari normalitzat necessari per a la presentació de la sol·licitud d'autorització administrativa d'emissió de gasos d'efecte d'hivernacle, o la modificació d'aquesta i/o la modificació del seu Pla de seguiment d'emissions.\nPoden sol·licitar-los les persones titulars o els representants legals de les instal·lacions noves afectades per la Llei 1/2005, de 9 de març, per la qual es regula el règim del comerç de drets d'emissió de gasos d'efecte d'hivernacle, modificada per la Llei 13/2010, de 5 de juliol, o d'instal·lacions existents que ja disposen d'autorització administrativa d'emissió de gasos d'efecte d'hivernacle i que vulguen fer una modificació en aquesta i/o en el seu Pla de seguiment d'emissions.\nModel 046-9756: Taxa per serveis administratius d'intervenció ambiental\nAutoritzacions d'emissió de gasos efecte d'hivernacle:\n- Autorización d'emissió gasos d'efecte d'hivernacle (AGEH) i aprovació pla de seguiment d'emissions (PSE): 306,02 euros\n- Modificación de l'AGEH i Pla de seguiment d'emissions (PSE): 204,02 euros\n- Modificació del pla de seguiment d'emissions (PSE) que no impliquen modificació de l'AGEH: 102,01 euros\n- Una bonificació del 20 per cent de la quota íntegra, si el contribuent és una xicoteta o mitjana empresa, d'acord amb la definició que figura en la Recomanació 2003/361/CE, de la Comissió Europea, de 6 de maig de 2003, sobre definició de microempreses, xicotetes i mitjanes empreses.\n- Una bonificació del 30 per cent de la quota íntegra, si el contribuent té implantat un sistema de gestió mediambiental verificat d'acord amb el Reglament CE número 1.221/2009, del Parlament i del Consell, de 25 de novembre de 2009, relatiu a la participació voluntària d'organitzacions en un sistema comunitari de gestió i auditoria mediambientals (EMAS). La bonificació serà del 15 per cent en el cas que el sistema de gestió mediambiental estiga certificat d'acord amb la Norma ISO 14001 (cal acreditar la certificació corresponent).\nLes bonificacions indicades no seran acumulables entre si.\n- En el cas de les instal·lacions noves, ha de sol·licitar-se abans de la posada en marxa de la instal·lació.\n- En cas d'instal·lacions existents, ha de presentar-se abans de l'execució de la modificació en la instal·lació.\n- En el cas que la instal·lació estiga al seu torn afectada per la Llei 16/2002, d'1 de juliol, de prevenció i control integrats de la contaminació i/o la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, la sol·licitud d'autorització administrativa d'emissió de gasos d'efecte d'hivernacle haurà de presentar-se una vegada haja sigut obtinguda l'autorització ambiental integrada, o haja sigut modificada per a tindre en compte la modificació prevista.\n- Si es tracta d'una modificació del Pla de seguiment d'emissions, que no requereix una nova autorització d'emissió de gasos d'efecte d'hivernacle, ha de sol·licitar-se sense demora injustificada, llevat que es tracte d'una modificació no significativa i, en aquest cas, n'hi ha prou amb comunicar-la abans del 31 de desembre de l'any en què es duga a terme.\n- Imprés de sol·licitud dirigit a la Direcció General del Canvi Climàtic i Qualitat Ambiental, de la Conselleria d'Agricultura, Desenvolupament Rural, Emergència Climàtica i Transició Ecològica.\n- Pla de seguiment de les emissions (PSE) adaptat a la sol·licitud d'autorització d'emissió de gasos d'efecte d'hivernacle (plantilla en format Excel del PSE aprovada pel Comité del Canvi Climàtic de la UE).\n- PSE adaptat a la sol·licitud d'autorització d'emissió de gasos d'efecte d'hivernacle, en format pdf firmat electrònicament pel representant legal de la instal·lació.\n- Documentació addicional segons l'article 12 del Reglament 601/2012, (DOUE L181/30 de 12.07.2012), per a instal·lacions que no siguen considerades com a instal·lacions de baixes emissions (IBE).\nSOL·LICITUD DE MODIFICACIÓ O AUTORITZACIÓ ADMINISTRATIVA D'EMISSIONS DE GASOS D'EFECTE HIVERNACLE\n- Les persones titulars de les instal·lacions han de presentar l'imprés de sol·licitud d'autorització administrativa d'emissió de gasos d'efecte d'hivernacle i la resta de documentació requerida, que serà analitzada i avaluada per la direcció general competent en la matèria.\n- Si la documentació presentada no és correcta o està incompleta, es remetrà a l'interessat el pertinent requeriment d'esmena, de conformitat amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.\n- Si l'avaluació de la documentació presentada és positiva, es procedirà a dictaminar la corresponent resolució favorable.\n- Transcorregut el termini de tres mesos sense haver-se notificat una resolució expressa, s'entendrà per desestimada la sol·licitud per silenci administratiu, d'acord amb allò que s'ha assenyalat en l'article 4.4 de la Llei 1/2005, de 9 de març, modificada per la Llei 13/2010, de 5 de juliol.\nRecurs d'alçada davant de la Secretaria Autonòmica de de Medi Ambient i Canvi Climàtic, de la Conselleria d'Agricultura, Desenvolupament Rural, Emergència Climàtica i Transició Ecològica en el termini d'un mes des de l'endemà de la seua notificació, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.\nAtés que els sol·licitants són persones jurídiques, en virtut de l'article 14.2 de la Llei 39/2015, d'1 d'octubre, del procediment administratiu comú de les administracions públiques, estan obligades a relacionar-se amb aquestes a través de mitjans electrònics, per la qual cosa la presentació de sol·licituds ha de realitzar-se electrònicament a través de la seu electrònica de la Generalitat en l'URL següent .\nPer a accedir de forma telemàtica, la persona sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física), els dos emesos per l'Autoritat de Certificació de la Comunitat Valenciana, i podran utilitzar qualsevol sistema de signatura electrònica admés per la seu electrònica de la Generalitat; entre aquests, el certificat emés per l'Autoritat de Certificació de la Comunitat Valenciana .\nEn el cas que la sol·licitud es fera presencialment, es requerirà a l'interessat que l'esmene a través de la seua presentació electrònica.\nEls documents que s'annexen al tràmit telemàtic han d'anar signats electrònicament per les persones que, segons el tipus de document, procedisca.\nEls tràmits que es realitzen a través de la seu electrònica de la Generalitat, però que no arriben a registrar-se, es poden recuperar en un moment posterior per a acabar la presentació telemàtica accedint a l'àrea personal de la Generalitat des de l'apartat "Com va això meu"-> "sol·licituds en creació" .\nEn el cas que es vulga tramitar un procediment electrònic en representació d'altres persones físiques o jurídiques, s'ha de procedir a la corresponent inscripció en el Registre de representants . La inscripció electrònica en el Registre de representants per part dels representats pot realitzar-se utilitzant un certificat qualificat de ciutadà (si és persona física) o de segell electrònic d'entitat (si és persona jurídica).\nEn cas de dubtes, podeu realitzar consultes utilitzant el següent correu electrònic: emisiones@gva.es\nEntitats col·laboradores i formes de pagament\nPagament telemàtic genèric\nPàgina web de la Conselleria d'Infraestructures, Territori i Medi Ambient\nPàgina web del Ministeri d'Agricultura, Alimentació i Medi Ambient\nPàgina de la Comissió Europea polítiques canvi climàtic\nConferència Canvi Climàtic Doha 2012\nPàgina web IPCC\nInformació per a la presentació telemàtica de sol·licituds.\n- LEGISLACIÓ EUROPEA\n- Directiva 2003/87/CE, del Parlament Europeu i del Consell, de 13 d'octubre de 2003, per la qual s'estableix un règim per al comerç de drets d'emissió de gasos d'efecte d'hivernacle en la Comunitat i per la qual es modifica la directiva 96/61/CE del Consell (DOCE L 275/32, de 25/10/2003).\n- Directiva 2009/29/CE, del Parlament Europeu i del Consell, de 23 d'abril de 2009, per la qual es modifica la Directiva 2003/87/CE per a perfeccionar i ampliar el règim comunitari de comerç de drets d'emissió de gasos d'efecte d'hivernacle.\n- Reglament 600/2012, de la Comissió, de 21 de juny de 2012, relatiu a la verificació dels informes d'emissions de gasos d'efecte d'hivernacle i dels informes de dades sobre tones-quilòmetre i a l'acreditació dels verificadors de conformitat amb la Directiva 2003/87/CE del Parlament Europeu i del Consell.\n- Reglament 601/2012, de la Comissió, de 21 de juny de 2012, sobre el seguiment i la notificació de les emissions de gasos d'efecte d'hivernacle en aplicació de la Directiva 2003/87/CE, del Parlament Europeu i del Consell.\n- LEGISLACIÓ NACIONAL\n- Llei 1/2005, de 9 de març, per la qual es regula el règim del comerç de drets d'emissió de gasos d'efecte d'hivernacle.\n- LEGISLACIÓ AUTONÒMICA\n- Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi ambient, Canvi Climàtic i Desenvolupament Rural, que estableix que la Direcció General del Canvi Climàtic i Qualitat Ambiental, de la Conselleria d'Agricultura, Medi ambient, Canvi Climàtic i Desenvolupament Rural, és l'òrgan competent en matèria de canvi climàtic.\nVegeu el Decret 158/2015, de 18 de setembre


Cloenda de la setmana de la Gent Gran a Copons - Ajuntament de Copons\nCloenda de la setmana de la Gent Gran a Copons\nDissabte 27 de maig va concloure la Setmana de la Gent Gran de Copons. Els actes de la setmana, havien començat amb el Taller de la Memòria “No t’oblidis” amb activitats que tenen l’objectiu de reforçar i entrenar la memòria. El curs ha tingut una durada de 8 sessions impartides els dimarts i divendres de 10h a 11h i hi han participat 15 persones.\nEl dijous, 29 coponencs i coponenques van sortir des de Copons cap al Berguedà on van fer un recorregut per les fonts del Llobregat. Després d’un bon dinar, van anar als Jardins Artigas amb el tren del ciment de la Pobla de Lillet.\nDivendres, la xerrada d’alimentació saludable, que també va ser força concorreguda i on els van explicar la classificació dels aliments i les necessitats nutricionals i d’activitat física per trobar-nos bé. Va haver-hi també un tast d’un batut de plàtan que estava més que bo!\nDissabte 26 es va celebrar la cloenda de la setmana, amb l’actuació de l’Agrupació Folklòrica Igualadina que va oferir una mostra de danses dels països catalans.\nPer acomiadar-se, un bon piscolabis i fins l’any que ve!\nAgrair a tothom qui hi ha participat i ha ajudat a que sigui un èxit.\nTaller de la Memòria(1)\nTren del ciment_Jardins Artigas\nFoto de grup sortida al Berguedà 25 de maig\nXerrada alimentació saludable(1)\nXerrada Alimentació saludable(2)\nBalls agrupació folklòrica Igualada\nBenestar social, Participació ciutadana SETMANA GENT GRAN 0\nL'Àdan i la Itzel, van...\nCamí Ral a l'arxiu Gavín de...


Com buscar el futur dins un bikini- Descobrir.cat\n« Tenen ànima els paisatges?\nLluentors, focus i ungles mossegades »\nCom buscar el futur dins un bikini\nRecorden les postals de platges dels anys 50 i 60 del nostre segle XX? Recorden les senyores que encara es posaven el casquet al cap per banyar-se? També hi apareixen homes que passejaven amunt i avall amb pantalons llargs i samarreta imperi. A Tarragona, bona part de les imatges de les postals van ser captades per Ramon Segú Chinchilla i el seu pare Ramon Segú Palau. És tracta d’un “tresor” documental que, des de fa uns anys, resta dipositat a l’Arxiu Municipal.\nEls arxius poden servir només per guardar documents, però en mans de bons gestors es converteixen en una font inesgotable per a la divulgació del passat. Fruit d’aquesta mentalitat i de la col·laboració amb el Patronat de Turisme de la ciutat, va néixer la iniciativa de realitzar una exposició que comparés l’evolució de les platges a partir de les postals de mitjans de segle. Platges de Tarragona 50 anys després ha estat el títol triat i un servidor ha tingut la sort de rebre l’encarreg de capturar la imatge actual.\nL’exposició restarà oberta fins a finals de gener a l’Espai Turisme, al capdamunt del carrer Major. Després és previst que s’instal·li a l’Arxiu Municipal. Val a dir que ha tingut un molt bon èxit de públic (La Vanguardia o TV3, entre altres, van recollir la notícia). Suposo perquè ens agrada això de mirar al passat i al present alhora i comparar (és una mica com aquells entreteniments de trobar les diferències entre dos dibuixos, oi?).\nTal com s’explica a l’exposició “moltes coses han canviat en els últims cinquanta anys. La població de Tarragona ha augmentat de 57.428 a 136.689 habitants. El turisme també ha registrat un creixement meteòric i ha passat dels gairebé 30.000 visitants als més de dos milions de visitants a l’any, 400.000 dels quals pernocten a la ciutat. La Tarragona subdesenvolupada econòmicament d’inicis dels anys seixanta s’ha transformat en una de les àrees industrials i turístiques més dinàmiques de Catalunya”.\nI les platges? com han canviat? El cert és que els tarragonins podem considerar que hem sortit prou ben parats dels anys de desarrollisme i dels somnis de Miami Beach d’alguns alcaldes. Tanmateix, també és cert que no n’em sortit indemnes. L’enorme pifiada de formigó de la platja del Miracle —que les males llengües asseguren va ajudar a omplir moltes butxaques i no precisament de sorra—, va arruïnar en bona mesura la platja més urbana, més propera a la ciutat.\nD’altra banda, la preservació de la platja Llarga i l’aturada del projecte de passeig marítim es va aconseguir gràcies a la mobilització popular (que és el mateix que dir, gràcies a la tossuderia i coratge d’un petit grup de gent que, alhora, va ser capaç de convèncer a una bona part de la ciutadania). És curiós, en una ciutat molt poc avesada a les mobilitzacions ciutadanes, han estat les platges allò que més l’ha sacsejat. Un bon exemple de com la ciutadania se les estima.\nPersonalment m’encanten aquests exercicis de mirar el passat i el present alhora. Si es va més enllà de l’anècdota, poden convertir-se en sensacionals catalitzadors de reflexions i de plantejaments pel futur. Més enllà dels casquets de banys i bikinis, l’exposició pot ajudar a percebre que la preservació de les platges de la ciutat ha estat més una qüestió de casualitats —la via del tren, per exemple— i de voluntats populars, que no pas de visions meditades i models compartits (i això encara és així).\nPer exemple, no sabem que fer amb l‘antic preventori de la Savinosa perquè no ens fem les preguntes correctes (els interessats trobareu dues entrades al blog dedicades a aquest indret 1 2). Al meu entendre, abans que pensar en què fer, cal respondre a qüestions essencials com ara: quin litoral ens agradaria tenir? quina relació vol establir la ciutadania amb les seves platges? com ens imaginem la costa d’aquí vint-i-cinc o cinquanta anys? Són les visions allò que ordena i dona sentit i coherència a les idees i els projectes. En canvi, les “grans” idees desconnectades poden resultar acabar sent enormes pífies (els tarragonins en tenim bona experiència d’això: el parking Jaume I o el mercat municipal, per exemple; i a l’horitzó els Jocs del Mediterrani…).\nL’estada de l’exposició a l’Espai Turisme clourà d’una manera interessant, agradable i esperançadora. El dissabte 30 de gener, a les 7 del vespre, tindrà lloc la xerrada “Rieres, conreus, arenals, aiguamolls… Història de Platja Llarga i els seus voltants” a càrrec de la plataforma Cuidem la Platja Llarga. I si l’hivern continua com ara, encara podrem acabar banyant-nos a la platja.\nEtiquetes: fotografia, paisatges, platges, postals, postals antigues, Tarragona\nEntrada publicada a arts i exposicions, fotografia, paisatges\tel dimarts, 26/01/2016 a les 11:23.


Maria del Mar Bonet i Verdaguer és investida Doctora honoris causa. Nomenada pel Consell de Govern del dia 29 d'octubre de 2012.\nL'Institut d'Estudis Hispànics en la Modernitat (IEHM) és aprovat en Consell de Govern de la Comunitat Autònoma de les Illes Balears.\nDel 14 al 16 de maig la UIB organitza el Campionat d'Espanya Universitari de Vela 2015.\nDel dia 20 al 29 les facultats i la Universitat Oberta per a Majors (UOM) de la Universitat de les Illes Balears celebren la graduació dels seus estudiants.\nEs crea l’IRIE, Institut de Recerca i Innovació Educativa, a través de l’Acord executiu 11458, de 28 de juliol, en el context de la transformació de l’Institut de Ciències de l’Educació (ICE) de la UIB en institut de recerca.\nPublicació de la memòria acadèmica del curs 2014-2015.\nEl dia 11 de setembre es celebra l'Acte d'inauguració de l'any acadèmic 2015-16.\nEl dia 17 de setembre es celebra la Graduació i inauguració de curs de la seu universitària d'Eivissa i Formentera.\nCerimònia de graduació de l'Escola Politècnica Superior de la UIB i de la Facultat d'Educació (graus de Educació Infantil, Educació Social i Pedagogia i grau d'Educació Primària).\nActe de graduació i d'inauguració de curs de la seu universitària de Menorca.\nLa Universitat de les Illes Balears s'afegeix a les diverses celebracions que es fan en motiu del 700è aniversari de la mort de Ramon Llull, del 27 de novembre de 2015 al 27 de novembre de 2016.\nAprovació del pressupost de l'any 2016.\nNeix l’Institut d’Investigacions Agroambientals i d’Economia de l’Aigua (INAGEA) com a institut de recerca mixt fruit de la col·laboració entre l’Administració de la Comunitat Autònoma de les Illes Balears, la Universitat de les Illes Balears i l’Institut Nacional d’Investigació i Tecnologia Agrària i Alimentària (INIA).\nCreació de la Càtedra Hotelbeds Group d'Innovació Turística de la UIB, enfocada al desenvolupament d'una cultura innovadora en els processos de distribució i contractació turística.\nNomenament de Francesca Mas Busquets com a presidenta del Consell Social de la UIB. És la primera dona que ocupa aquest càrrec.


Premiere Classe Maubeuge Bavay França - Ofertes d'hotels amb els MILLORS DESCOMPTES EN LÍNIA\n126 Route De Valenciennes - Zone De Longenelle, Feignies, Bavay, França, 59750 - Veure al mapa\nConvenientment situat a Bavay, Premiere Classe Maubeuge és una base ideal des d'on explorar aquesta ciutat fantàstica. A 5km de l'emoció de la ciutat, aquest hotel de 2-estrelles gaudeix d'una excelent situació i permet accès a les millors atraccions de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Bavay. Per a la comoditat i comfort dels seus clients, l'hotel ofereix Wi-Fi gratuït en totes les habitacions, servei de neteja diari, accés per a cadires de rodes, instal.lacions per a minusvàl.lids, Zones públiques amb Wi-Fi.\nEls clients poden triar d'entre 71 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Premiere Classe Maubeuge.\nLa recepció està oberta des de les 06:30 AM fins les 09:00 PM entre setmana, i des de les 07:00 AM fins les 09:00 PM els caps de setamana. Els hostes que arribin fora d'aquestes hores han de contactar amb la propietat directament abans de la seva arribada per tal de que es pugui buscar un altre acord.\nTots els tipus de viatgers (4) Viatger de Negocis (1) Viatgers en solitari (1) Famílies amb infants petits (2)\nTots els tipus de viatgers (424) Parelles (146) Viatgers en solitari (92) Famílies amb infants petits (111) Famílies amb infants grans (14) Grups (61)\nAllotjaments a Bavay


Malalt de Falles: abril 2014\ndimecres, abril 23, 2014\nLa memòria dels artistes\nRecentment les obres d'artistes fallers de diversos punts del nostre territori han sigut recordades gràcies a diferents iniciatives. Exposicions i publicacions han fet tornar a la vida les Falles d'alguns destacats professionals de l'art efímer com els germans Colomina. Per a molts, fins i tot, ha servit per descobrir figures fins al moment desconegudes.\nArran d'estes propostes, cal preguntar-se per l'estat de conservació de la memòria dels artesans valencians. Qui és el responsable de que perdure el record dels nostres artistes? Si es vulguera fer un repàs per la seua carrera, sería possible reconstruir-la amb fidelitat? Es disposa de material audiovisual que done testimoni de cada ninot, cada escena i cada Falla? Es podria inventariar l'obra completa de cada un d'ells?\nEl caracter fugaç de les Falles atorga una importància capital a la correcta documentació de l'eix central de la festa, de la Falla. Més enllà de la curta durada del fruit dels tallers al carrer, tot el procés que va des de la idea fins a la materialització d'esta té un valor incalculable com a patrimoni cultural i arxivístic.\nDarrerament, la retrospectiva i posterior text dedicats als Colomina, el volum sobre la figura de Pasqual Carrasquer a càrrec de Joan Castelló o la mostra de la comissió Vila-Nova sobre els germans Miñana han posat en valor el treball dels creadors de Falles destacant la magnitud dels mateixos com a màxims protagonistes de la festa fallera.\nEstes últimes iniciatives vénen a sumar-se a altres similars realitzades en el passat. Publicacions sobre els Santaeulalia, signada per Castelló, Mir i Sanchis, Vicent Luna a càrrec de l'ADEF, Pepe Martínez Mollà, per la Junta Local Fallera de Xàtiva, o Regino Mas deixen bona constància de l'aportació a la història de la festa per part de grans noms de l'art faller.\nMalauradament, les comissions falleres han descuidat històricament la correcta documentació dels seus cadafals. Resulta més senzill trobar fotografies de fallers i falleres en desfilades que no bones captures de les Falles plantades. Ara bé, hi ha magnífiques excepcions com l'homenatge organitzat per l'A.C. Falla Parc Alcosa d'Alfafa als seus dos artistes Miguel Delegido i Vicente F. Lorenzo amb fantàstic material.\nL'artista no pot ni ha de conformar-se amb les fotografies facilitades pels amants de les Falles. Ell és l'únic que coneix cada detall, racó i significat del conjunt plantat. És per això que l'aproximació documental que pot fer mai serà superada en cap moment per aquella feta per l'espectador aficionat.\nEls llibres, els audiovisuals i les exposicions tenen funció doble en el cas dels obradors fallers. D'una banda, la finalitat d'inventari i de record de tota una trajectòria. D'una altra banda, la didàctica, és a dir, el descobriment i ensenyament a les noves generacions que no han tingut la possibilitat de viure les Falles d'una determinada època històrica.\nEl fet de posar negre sobre blanc l'obra de l'artista faller eleva la categoria del seu treball. Li dóna cert nivell, ja que, pel fet de quedar escrit o documentat, serà possible la seua consulta bibliogràfica en un futur. I no ens enganyem. En l'era digital la publicació en paper o en qualsevol producte tangible atorga encara un valor superior a allò publicat a una pàgina web o base de dades.\nLa memòria dels artistes fallers és un element capdbal del patrimoni de la festa i, com a tal, cal cuidar-lo. El creador de Falla ha de conscienciar-se de la trascendència de la seua obra al llarg dels anys i, per tant, cal que li dedique tanta atenció, sinò més que a la mateixa realització de la Falla. En joc està el llegat que deixarem als nostres fills de les Falles actuals. El repte està llançat.\nPublicado por Javi en 11:02 p. m. 0 comentarios Enlaces a esta entrada\nEtiquetas: artista, artista faller, artistes, arts, fotografia, fotografia fallera, imatge, llibre, memòria, trajectòria\ndilluns, abril 14, 2014\nUna Falla fallida\nArribar el dia 17 a rodar la municipal. Intentar-ho per tots els costats. Vore com turistes i visitants proven a llegir cartells i vore escenes a molts metres de distància. Un enginy mecànic ple de focus tapa la visibilitat dels ninots frontals. Incredulitat absoluta.\nTrist, però eixa va ser la realitat dels dies de Falles als voltants de l'obra de Manolo Garcia i el seu celebrat "Decàleg del valencià". La pregunta és si algú recorda o serà capaç de mencionar quin era el seu contingut. Complicat resultava.\nDesprés de molts anys la Plaça de l'Ajuntament tornava a tindre un treball digne de tal emplaçament. La iconicitat del Moisés i la vareta anunciaven una obra perdurable en l'imaginari col.lectiu faller. Però allò més destacat era que, per fi, la Falla municipal incorporava escenes amb crítica considerable a les situacions que pateix la societat actual. Escenes crítiques com fa temps que no succeïa.\nPer a un any que la Falla municipal era això, una Falla amb càrrega satírica, va i no es pot visitar. Casualitat o fet intencionat? L'excusa oficial serà la instal.lació de l'espectacle d'il.luminació que cada nit es podia vore. Ara bé, de què serveix una Falla si no es pot rodar? Quin és el sentit de vore una reproducció d'una esculptura clàssica sense més a València per Març? La resposta és evident.\nNo hi ha excusa possible. Es podia haver habilitat, amb les mesures de seguretat corresponents, els habituals espais laterals perquè el públic gaudira i rebera el missatge que oferien Manolo Garcia i José Aguilar, el seu guionista i dissenyador. En altres ocasions, la Falla municipal ha incorporat efectes i no ha sigut motiu de tall de pas. Això sí, el contingut era prou més lleugeret...\nAl final, per desgràcia, ens trobem amb una reproducció a escala fallera del model de societat que ha imposat el govern actual. Una gestió marcada per la imatge sense missatge, l'impacte visual sense reflexió, els grans esdeveniments i grans fasts sense més. Amb la municipal han fet exactament igual.\nUna Falla icònica buidada de sentit. Això va ser. Ens mostraren la Falla bonica, la Falla gran, la Falla que impacta. No la Falla real, és a dir, la Falla crítica. "El decàleg del valencià" no era tal decàleg sense la possibilitat de llegir els cartells ni observar amb deteniment els diferents ninots que atacaven a bancs, a la desocupació i a la pujada de l'IVA... Realment, el decàleg no va ser una Falla qualsevol. Va ser una Falla fallida.\nPublicado por Javi en 11:54 p. m. 0 comentarios Enlaces a esta entrada\nEtiquetas: ajuntament, falles, falles 2014, manolo garcía, moisés, valènca\ndimecres, abril 09, 2014\nUn model equivocat\nQuan els tres primers premis de secció especial han tingut problemes cal preguntar-se si és casualitat o hi ha algun motiu que explique estes situacions. Una falla incompleta, una altra amb mesures preventives i la tercera amb una desafortunada caiguda... Per què ha passat tot açò?\nTant Pere Baenas amb el tirolés "fantasma", com Pedro Santaeulalia amb la Falla Convent apuntalada una vegada lliurats els premis, i finalment com l'arc del remat de Cuba-Literat Azorin de Vicent Llácer fan necessari plantejar-se una anàlisi del perquè hem arribat fins este punt.\nEn un moment de crisi, el pòdium d'especial ha optat per un model on el volum i la desmesura han estat els protagonistes deixant el contingut en un segon pla. A tots ens agrada viure una plantà espectacular, però no a qualsevol preu.\nEn un temps crític per als tallers, els artistes han prioritzat, en general, la quantitat front a la qualitat, els metres als remats front els acabats amb guió sòlid. I s'ha demostrat un model equivocat.\nNo és possible que es "regale" Falla ni que s'aposte pel "més difícil encara". De no ser per la posterior reproducció seriada, l'Escàndol de Baenas a la Plaça del Pilar seria inviable econòmicament. El més guardonat dels Santaeulalia, qui ens te poc habituats a les grans estructures metàl.liques, ha gastat ferro substancial per fer possible una bicicleta impossible. Igual a l'obra de Llácer que, fins i tot, no va pujar un globus farcit de ferralla per motius de seguretat principalment.\nTot açò és un error. Les comissions es creuen que poden demanar més i més quan realment els obradors estan ofegats econòmicament o pràcticament al límit. El problema està en què les Falles d'especial són un espill on tota la resta de comissions volen mirar-se. I estan equivocades.\nEl més llest en este context ha estat Paco Giner. En esta voràgine volumètrica s'ha provat que no tot està als quilos de suro blanc. La Falla Exposició 2014 és un clar exemple de com un treball mesurat, ben dimensionat i ajustat a un pressupost humil pot estar a l'altura dels grans guardons. Sense cap dubte "Si sona... Falla" és del millor que s'ha plantat enguany.\nNo només en especial\nLa secció d'argent també ha seguit el mateix camí. Gravador Esteve i Duc de Gaeta, dos Falles d'especial encobertes, per posar dos exemples, han tirat de metres i s'han oblidat de que les escenes també són importants.\nAcostumats a les "bestieses" de Llácer, es feia estrany entrar a Mestre Gozalbo en un primer colp de vista. Una visita més detallada posava en valor l'excel.lent obra de Manolo Algarra tant en acabats com en guió amb una grandària gens desproporcionada. Un altra mostra de que no tot és plenar per plenar.\nPer desgràcia, aquesta línia ha estat calcada en seccions inferiors. Grans volums en ocasions mal finalitzats i en altres pobrament acompanyats han estat la tònica predominant si repassem la llista de les "millors" Falles de la passada setmana fallera.\nEl problema resideix en que este model ha estat legitimat pels jurats amb bons premis. I així mai es podrà corregir un camí perillós per la sostenibilitat econòmica de tallers i de la festa en general. De veres volem Falla per Falla? De veres volem continuar pel gegantisme sense contingut? Realment, després d'una dècada de grans volums i asfixia econòmica posterior no hem aprés res?\nApostem des de tots els àmbits de la festa per una via més sostenible. Cal canviar el rumb amb direcció a unes Falles amb més crítica, millors acabats i volums més moderats. Estem a temps de plantejar un nou model de Falla. Ara és qüestió de posar-lo en marxa.\nPublicado por Javi en 11:26 p. m. 6 comentarios Enlaces a esta entrada\nEtiquetas: convent, convento, cuba, duc de gaeta, gravador esteve, model equivocat, paco giner, pedro santaeulalia, pere baenas, pilar, vicent llàcer, volum\nSanchís Bergón-Turia nos deja helados\nFalles i gestió de xarxes socials\nNa Jordana 1984: "Els signes del zodíac"\nPREMIOS HOGUERAS ADULTAS 2014


El 93,62% dels 2.585 gironins que s'han examinat aproven la selectivitat - Diari de Girona\nEl 93,62% dels 2.585 gironins que s'han examinat aproven la selectivitat\nEl percentatge d'aprovats i la nota mitjana de les Proves d'Accés a la Universitat han estat lleugerament inferiors al 2012\ngirona | acn/ddg 16.07.2013 | 09:41\nUn total de 24.130 estudiants catalans, el 94,94% dels 25.416 que es van presentar el mes de juny a les Proves d'Accés a la Universitat (PAU), podran accedir el curs que ve a la universitat perquè han aprovat la selectivitat. A les comarques de Girona, ha superat les proves el 93,62% dels 2.585 alumnes que s'hi van presentar, essent la segona demarcació catalana -darrere Tarragona- amb el percentatge d'aprovats més elevat.\nLa nota mitjana global de les PAU ha estats enguany de 6,346 punts, mentre que la dels expedients acadèmics del batxillerat ha estat de 7,25. Amb aquests resultats, la nota mitjana d'accés a la universitat s'ha situat en el 6,887. Aquestes dades, que no presenten diferències significatives respecte l'any anterior, han estat qualificades de "molt positives" pel secretari general del Consell Interuniversitari de Catalunya (CIC), Claudi Alsina.\nGirona, la segona millor nota\nDels 25.416 estudiants que aquest any s'han presentat a les PAU i que, per tant, l'últim curs van acabar segon de Batxillerat -que han fet la selectivitat en la categoria de matrícula ordinària-, han aprovat el 94,94%, és a dir, 24.130 alumnes. Aquesta xifra, tot i que disminueix lleugerament respecte l'any 2012, amb un 95,5% d'aprovats, ahir va ser qualificada com a "molt positiva" pel secretari del Consell Interuniversitari de Catalunya, Claudi Alsina.\nLa nota mitjana d'aquests exàmens, un 6,346, també ha estat lleugerament inferior a la de l'any passat,. Aquest any, la demarcació que ha obtingut una mitjana més alta és Lleida, amb un 6,367; seguida de Girona, amb un 6,360; Barcelona, amb un 6,359; i Tarragona, amb un 6,215.\nPel que fa a la nota mitjana dels expedients acadèmics del Batxillerat, ha estat de 7,25. Per tant, la nota mitjana d'accés a la universitat se situa enguany al 6,887, una qualificació similar a la que es va registrar l'any 2012 amb una qualificació de 6,842.\nPer matèries, cal destacar que les notes mitjanes de totes les matèries comunes se situen entre el 6 i el 6,5. És el cas de Llengua castellana i literatura amb un 6,16, Llengua catalana i literatura amb la mateixa nota, Història amb un 6,49 i Història de la filosofia amb un 6,22. La coordinadora de les Proves d'Accés a la Universitat (PAU) a Catalunya, Pilar Gómez, va destacar l'empat entre les dues llengües i el fet que aquest any la distribució d'alumnes que s'han presentat a la prova d'Història i a la d'Història de la filosofia s'han equilibrat, amb un 45 per cent d'estudiants que han cursat l'examen d'història i un 55% d'estudiants que han fet l'examen d'Història de la filosofia.\nAquest és el quart any que les Proves d'Accés a la Universitat segueixen el nou model que separa una fase comuna i una fase especifica, en la qual es trien algunes matèries concretes per poder millorar la nota final d'accés de l'alumne, o per exemple, serveixen pels estudiants d'algun cicle de Grau Superior que volen accedir a la universitat. Pilar Gómez va voler remarcar que aquest any s'ha consolidat el model 5+2 -5 assignatures obligatòries i 2 d'específiques segons la modalitat del batxillerat-, ja que el 79,41% dels estudiants que han cursat les PAU ha escollit la combinació de fase general més l'específica, examinant-se d'un total de 7 proves.


Andbank aposta per la inversió sostenible a través del seu fons SIGMA Global Sustainable Impact (GSI) - GROUP Andbank\nInici > Sala de premsa > Andbank aposta per la inversió sostenible a través del seu fons SIGMA Global Sustainable Impact (GSI)\nAndbank aposta per la inversió sostenible a través del seu fons SIGMA Global Sustainable Impact (GSI)\nAndorra, 14 de juliol de 2020. Andbank aposta per la inversió sostenible a través del seu fons Sigma Global Sustainable (GSI), un vehicle d’inversió multiactiu que inverteix sota criteris ESG (mediambientals, socials i de bon govern corporatiu) i que va llançar fa un any i mig. El Sigma Global Sustainable Impact (GSI), domiciliat a Luxemburg, […]\nAndorra, 14 de juliol de 2020.\nAndbank aposta per la inversió sostenible a través del seu fons Sigma Global Sustainable (GSI), un vehicle d’inversió multiactiu que inverteix sota criteris ESG (mediambientals, socials i de bon govern corporatiu) i que va llançar fa un any i mig.\nEl Sigma Global Sustainable Impact (GSI), domiciliat a Luxemburg, és un fons multiactiu mixt que pretén generar un impacte positiu directe -a través de les seves inversions- i un impacte social, en destinar el 9 % de la comissió de gestió y el 100 % de la comissió d’èxit a finançar projectes de recerca contra el càncer.\nEl fons es compon d’una cartera d’actius que permet assignar els pesos finals de la cartera a la renda variable, la renda fixa, altres fons i ETF amb un enfocament global. La manera d’aplicar els criteris ESG en la filosofia del fons és el matís que marca la diferència de la gestió, que es basa en dos motius complementaris: d’una banda, la recerca de les companyies líder en el seu sector en matèria de bon govern corporatiu i de pràctiques sostenibles, seguint l’estratègia Best in class, i, de l’altra, la “inversió d’impacte”, que inverteix en companyies que per la seva activitat generin un impacte mediambiental o social positiu.\nEl fons ha anat evolucionant de companyies que ja són Best In class a unes altres que segueixen el procés per assolir-ho. De les primeres destacaríem a Microsoft, una companyia que serà negativa en carboni el 2030 i que es distingeix per incidir en tota la seva cadena de valor, per a ajudar proveïdors a complir aquests estàndards.\nI de les segones destaquem Stora Enso, una companyia que encara està fent deures amb l’ús de l’aigua i les emissions, però que és molt ambiciosa en tots aquests temes.\nJuan Luis Garcia Alejo, Director Global Asset Management d’Andbank, comenta que “cada cop és més freqüent que els inversors sol·licitin la incorporació de criteris ambientals i de bon govern en els vehicles d’inversió. Aquesta inversió sostenible no és una tendència de mercats ni una moda fugaç, és una pràctica que ha arribat per quedar-se”.\nSegons el mateix García, “l’enfocament de gestió ESG no es limita només a aquest fons, és un enfocament que s’haurà d’anar aplicant a la nostra manera de gestionar, anar incorporant criteris extra-financers abans de decidir”. En aquest sentit, segueix, “el Grup ja està treballant en totes les jurisdiccions a través dels comitès globals d’actius per a què els processos de decisió incorporin aquests criteris ESG”.


BIBLIOTECA MATA DE JONC : d’abril 2015\nAQUEST CAP DE SETMANA TAN LLARG, NO US PERDEU EL CONTESPORLES 2015!\nSi el mireu bé... hi trobareu un pare de l'escola i col·laborador nostre!\nEtiquetes de comentaris: activitats, comissió mares, Contacontes, contes, família, festival\nMoltes gràcies a tots i a totes per les vostres donacions de llibres i pel vostre pas per les paradetes i el taller de roses de la setmana de Sant Jordi!\nAquí en teniu un petit resum fotogràfic:\nI l'arbre dels desitjos, que continua ben carregat de recomanacions:\nPublicat per Biblioteca Mata de Jonc a 15:30 Cap comentari:\nEtiquetes de comentaris: adults, alumnes, comissió mares, Els Jonquers, família, llibres, Sant Jordi\nAquesta setmana és Sant Jordi, una de les festes més fantàstiques per als qui ens agraden els llibres.\nCom heu pogut veure al programa de l'Escola, la Comissió de Mares farem una paradeta de llibres de segona mà el dimecres 22 de 16.00 a 17.00. Moltes gràcies a tothom per la seva col·laboració amb les donacions!\nAl costat de la paradeta, farem un taller de roses de paper. Així, amb el llibre, a part de les roses de veritat que vendran els alumnes, us en podreu endur una de feta per vosaltres mateixos.\nI el dia 23, Sant Jordi, ens hem de tancar a la biblioteca??\nNooo!!! Estarà tancada!\nSortiu a passejar per Palma a mirar parades de llibres!\nSi voleu recomanacions literàries, pugeu a la porta de la Sala Gran i mireu l'arbre dels desitjos.\nI si voleu fer més coses a part de passejar, aquí teniu dues propostes ciutadanes:\nI nosaltres, aquest Sant Jordi, us volem regalar a tots i a totes un conte de l'escriptor uruguaià Eduardo Galeano, que va morir el 13 d'abril passat:\nPublicat per Biblioteca Mata de Jonc a 12:07 Cap comentari:\nEtiquetes de comentaris: activitats, adults, alumnes, biblioteques, comissió mares, contes, família, festes, infantil, llibres, manualitats, Sant Jordi, taller\nLa Comissió de Mares de la Biblioteca us demana, un cop més, la vostra col·laboració fent-nos donació dels llibres que ja no vulgueu tenir a ca vostra. Poden ser de qualsevol tema, per a tots els públics i en qualsevol idioma.\nEls que ens agradin per tenir a la Sala Gran, al servei de préstec, s'hi quedaran. La resta els revendrem en una paradeta la setmana de Sant Jordi.\nEls doblers recaptats s'utilitzaran per comprar llibres nous i per subvencionar les activitats de la biblioteca.\nSi en teniu, ens els podeu fer arribar a la Biblioteca\ndimecres 15 i dijous 16 de 16.00 a 17.00.\nPublicat per Biblioteca Mata de Jonc a 15:11 Cap comentari:\nEtiquetes de comentaris: biblioteques, comissió mares, llibres, reciclatge\nDAMES i MÉS DAMES\nI vam tancar el segon trimestre amb un nou joc, en aquesta ocasió les dames, però en dues versions menys conegudes que l'habitual:\nles dames egípcies i les dames xineses.\nAquí en teniu les instruccions:\nPublicat per Biblioteca Mata de Jonc a 16:59 Cap comentari:\nEtiquetes de comentaris: activitats, adults, comissió mares, família, infantil, joc\nPer tancar el trimestre vam fer una sessió en què totes vam fer recomanacions. Aquí les teniu:\nUs poden servir per Sant Jordi!!!\nAh, i el darrer trimestre xerrarem de Sicília sense morts, de Guillem Frontera, i de Les veus del Pamano, de Jaume Cabré.\nPublicat per Biblioteca Mata de Jonc a 16:53 Cap comentari:\nEtiquetes de comentaris: activitats, adults, animació lectora, club de lectura, comissió mares, escriptors, lectors. usuaris, llibres, novetats, presentació, recomanació, Sant Jordi, secundària, xerrada\nUna setmana abans que arribés la primavera de veritat, vam guarnir l'arbre dels desigs amb flors, papallones i marietes. Aquí ho teniu:\nSi no vau poder venir al taller i en voleu fer, aquí teniu un vídeo que us ho explica.\nPer fer les marietes, només us heu de fer un patró imitant aquest dibuix i retallar la part negra, la part vermella i els punts amb cartolina, i aferrar-ho. I si li voleu posar antenes, amb dos llumins queda molt bé!\nPer fer les flors, aquí teniu els passos:\nI així va quedar l'arbre:\nBen aviat hi afegirem... recomanacions literàries!\nPublicat per Biblioteca Mata de Jonc a 16:47 Cap comentari:\nEtiquetes de comentaris: activitats, comissió mares, creativitat, família, infantil, manualitats, primària


La Crida s’oposa a l’externalització de la gestió tributària | Crida per Sabadell\nHome | La Crida s’oposa a l’externalització de la gestió tributària\nLa Crida s’oposa a l’externalització de la gestió tributària\n11 de juny de 2021 Ajuntament0 comments\nAquesta mesura es pren de forma opaca, precipitada i amb pressa, amb el risc de reduir la sobirania municipal\nDes de fa diversos mesos ens arribaven veus sobre una possible externalització del servei de gestió tributària del l’Ajuntament de Sabadell, pel que de forma reiterada hem estat demanant informació al govern municipal. La resposta ha estat, com ve sent habitual, un silenci només trencat per les evasives. En cert moment se’ns va assegurar que aquesta qüestió es trobava en un punt molt incipient. Dubtàvem que això fos cert i el temps ens ha donat la raó. La regidora Anna Lara explica: “El 25 de maig en una comissió informativa, després de preguntar, se’ns va assegurar que no hi havia res. Segons comenten fonts sindicals se’ls va informar aquell mateix dia que el servei se’n va l’1 de gener de 2022. La nostra primera informació ha estat aquesta setmana quan dilluns ens van fer arribar la documentació.”\nSegons la documentació que -finalment- ens ha lliurat el govern, s’exposa que es trasllada el servei de gestió tributària a la Diputació de Barcelona. A més a més, en una reunió que va tenir lloc dimarts, es va reconèixer que és una decisió que ja està presa i que anirà a un ple extraordinari, necessàriament, perquè ha d’estar aprovat abans de juliol.\nAnna Lara continua: “Insisteixen en que la decisió just s’ha pres quan s’han emès els informes, però no es destina temps ni a madurar-los, es porta a ple corrents, no ens agrada com s’està fent i evidentment ens costa de creure que això no porta mesos decidit. A més de l’opacitat del procés, la decisió ens preocupa per diversos motius. D’una banda, li resta una part important de sobirania a l’Ajuntament de Sabadell, limitant radicalment la capacitat d’incidència del l’administració local en una faceta tan rellevant de les seves pròpies finances. Per posar-ne un exemple, si la gestió tributària s’hagués externalitzat durant el mandat anterior, potser no hagués estat possible obrir expedients a Ikea, Conforama i Leroy Merlin per la milionària estafa tributària que estaven protagonitzant contra la ciutat. D’altra banda, també ens preocupa molt l’impacte que pugui tenir aquesta externalització per a les condicions laborals del servei i la continuïtat de la plantilla, especialment quan el govern ha transmès a comptagotes la informació als sindicats.”\nUna vegada més el PSC ens demostra dues coses: la seva opacitat en la gestió i el seu menyspreu per la sobirania municipal. Des de la Crida per Sabadell ens oposem frontalment a l’externalització de la gestió tributària a un òrgan de la diputació, especialment pensat per assistir els municipis petits sense prou recursos.\nAnna LaraGestió tributària


VIRUTA IBÈRICA - TIBERICUS - BOTIGA DE PERNILS ONLINE\nDels retalls va sortir el més saborós\nQuina cosa més fina l'encenall ibèric! El millor és quan la tires sobre un plat de xef o tu mateix/a fent d'ell. És un producte equilibrat i de gran valor nutricional, essencial en el nostre menjar mediterrani. Tallada en retalets amb la grandària perfecta per a fer de guarnició o d'acompanyament. Per això, a Tibèria et recomanem que tingues sempre a mà un pack de virutilla, li donaràs color i sabor a la teva cuina.\nSobre de 100 gr. envasat al buit\nProducte rebut de fàbrica. tallat a 0,5 mm i envasat a les nostres instal·lacions.\nRetalls de porc ibèric - sal - conservadors (E-252, E-250)\nValor energètic: 448 kcal\nGrases saturades: 14g\nHidrats de carboni: 3,3g\nAl pot petit hi ha la bona confitura. L'enceball ibèric és l'ingredient que sempre has de tenir a la nevera, el que donarà el toc diferenciador als teus plats. Com el pots combinar? Amb cremes i sopes, amb ous fregits o trencats, carxofes o en sofregits. a la dieta mediterrània no hi pot faltar.\nGaudiràs d'un bon maridatge si el combines amb un vi negre o una cervesa ben freda.\nColor: Característic del rosa al vermell a la part magra i aspecte brillant del greix.\nOlor i Sabor: Carn de sabor delicat, poc salat i d'aroma agradable i característic. Notes de fruits secs i glans.


Ja s'han iniciat els treballs de millora de l’enllaç entre la carretera C-55 i l’avinguda Generalitat, un dels projectes guanyadors dels Pressupostos Participatius 2018\nAquest mes de novembre des de l'Ajuntament d'Abrera s'han iniciat les obres de millora de l’enllaç entre la carretera C-55 i l’avinguda Generalitat, el segon projecte més votat dels Pressupostos Participatius 2018, centrat en la millora de la vorera de l'avinguda de la Generalitat d'accés al Rebato.\nLa proposta ciutadana aposta per la millora a l’encreuament de la vorera de l’avinguda de la Generalitat amb la sortida de la C-55, venint d’Olesa de Montserrat. Consisteix en la creació de voreres més amples i lliures d’obstacles donant prioritat als vianants davant dels vehicles.\nLa realització d’aquesta actuació s’ha endarrerit uns mesos per les esmenes del Servei Territorial de Carreteres de Barcelona a la proposta inicial presentada. Els altres dos projectes guanyadors dels Pressupostos Participatius 2018, la Millora del pati de l'Escola Francesc Platón i Sartí i la Millora del pati de l’escola Josefina Ibáñez es van dur a terme en el primer trimestre d’aquest any.\nAltres propostes dels Pressupostos Participatius 2018 d'Abrera\nDes de l'Ajuntament d'Abrera es prega a les veïnes i veïns que disculpin les molèsties durant la realització de les obres a l’avinguda de la Generalitat.


Pla d'estudis i horaris: Màster Oficial Investigació Translacional en Fisioteràpia - UAB Barcelona\nEl màster, de caràcter investigador, s'estructura en nou mòduls, distribuïts en dos blocs quadrimestrals en un únic curs.\nEl Màster conté una part nuclear obligatòria que suposa 50 crèdits ECTS del programa docent, comprenent els temes de ciència basada en l'evidència, metodologia de la investigació translacional, anàlisi estadística i treball fi de màster, i una part optativa (10 crèdits ECTS ) en la qual l'alumne podrà optar per un dels temes d'aplicació de la fisioteràpia entre els proposats com a mòduls opcionals.\nEls mòduls obligatoris tenen un sistema de docència compartida, en què tant l'organització com la docència es realitzen en els dos centres docents. L'organització dels mòduls optatius depenen d'un dels centres.\nLa impartició dels temes teòrics dels mòduls, tant obligatoris com optatius, serà a través de classes presencials en què els professors es traslladaran als centres, a través del campus virtual (tipus Moodle) o mitjançant videoconferència en què els professors impartiran les matèries de manera simultània als estudiants en els dos centres. En els mòduls optatius en què es requereixi la presència física obligatòria per l'existència de classes pràctiques, els estudiants hauran de traslladar-se al centre docent corresponent que imparteixi el mòdul.\nEl màster està previst que s’iniciï el 17 de setembre del 2021 i que finalitzi el 18 de juny del 2022. Les classes presencials s’estructuren en 10 seminaris (un al mes) de dos dies de durada (divendres i dissabte).\nL’horari és de 15 a 20h els divendres i de 9 a 14h i de 15 a 20h els dissabtes.\nEstadística Aplicada a la Investigació en Ciències de la Salut 10 OB\nEvidència Científica i Investigació Translacional 15 OB\nGestió de la Informació i Transferència del Coneixement 10 OB\nTècniques Avançades en Fisioteràpia Aplicada a la Patologia Cardiorespiratòria 10 OT*\nTècniques Avançades en Fisioteràpia Aplicada a la Uroginecologia i en Fisioteràpia Visceral Digestiva 10 OT*\nTècniques Avançades en Fisioteràpia Aplicada a l'Esport 10 OT*\nTècniques Avançades en Fisioteràpia Aplicada al Dolor 10 OT*\nTècniques Avançades en Fisioteràpia Aplicada als Animals i Assistides per Animals 10 OT*\n* Optatius, s'han de cursar 10 crèdits


CLASSE DE SISÈ DEL BALDIRI REIXAC: 2013\nBenvolguts/des alumnes de 6è:\nJa fa unes setmanes que ens hem anat acomiadant de l'escola, dels companys, dels mestres i de totes les persones i llocs que han estat importants.\nDesitjo i espero que passeu un molt bon estiu, unes bones i merescudes vacances i que seguiu treballant com ho heu fet durant tots aquests anys al Baldiri.\nJo i tots els meus companys, seguirem aquí i us eperem amb els braços oberts per quan volgueu tornar per veure'ns.\nAra comenceu una altra etapa de la vida i deixeu enrrere la vostra infantesa. La vida segueix i vosaltres heu de fer el mateix. Seguiu així de macos, d'alegres i feliços i no tingueu por d'afrontar reptes nous que us depari el futur. Les persones aprenem també dels errors i cal aprendre a adaptar-nos constantment a les noves situacions.\nMolta sort nois i noies, us trobaté molt a faltar.\nRes més...fins ben aviat.\nPublicado por Estel Farré Carol en 10:48 No hay comentarios:\nEL NOSTRE MURAL SOBRE les ONG's\nEl nostre projecte va de com millorar el món\nEl proper dia 29 d'Abril acabarem el nostre projecte.Hem treballat durant el segon i part del tercer trimestre del curs.\nL'últim pas per acabar és fer una exposició oral del treball de cada grup davant de la classe. Cal preparar molt bé aquesta exposició final.\nPublicado por Estel Farré Carol en 10:21 No hay comentarios:\nPRESENTEM EL LLIBRE DE L'ESCOLA\nEl passat 22 d'Abril vam presentar el llibre de la nostra escola escrit per l'historiador gracienc Eloi Babiano.\nPrimer li vam poder fer una entrevista i ens va aclarir tots els dubtes que teniem sobre la història de l'escola i sobre l'ofici de ser escriptor.\nFelicitats a tota la comunitat educativa del Baldiri!\nL'Equip Directiu de l'escola amb l'escriptor i el president de l'AMPA\nELS JOCS FLORALS 2013\nAquest any la nostra classe de 6è ha obtingut diversos premis tant en la categoria de prosa com en la de poesia en els Jocs Florals de l'escola.\nEls premis han estat per: Joan Valentí, Uxío, Jordi Tutiven, Rosa i Ivan Molins.\nFelicitats a tots/es. Ens hem esforçat molt i n'estem molt orgullosos.\nLa nostra escola es va vestir de festa per celebrar aquesta diada tan assenyalada del patró de Catalunya. Un Sant Jordi amb paradetes de llibres i un vestíbul ben engalanat..\nEns enviem postals, roses i comprem o intercanviem llibres.\nUn drac ben divertit i innocent...\nPublicado por Estel Farré Carol en 10:03 No hay comentarios:\nEls companys de 5è fan teatre\nMireu que divertits que són els companys...\nPublicado por Estel Farré Carol en 9:55 No hay comentarios:\nFEM UNA OBRA DE TEATRE COM CADA ANY...\nEl teatre ens encanta!!!El grup A de la classe de 6è vam actuar davant els alumnes de Cicle Mitjà i superior.\nSom actors i actrius boníssims!!\nPublicado por Estel Farré Carol en 9:46 No hay comentarios:\nFEM EL TALLER DE GAUDIR GAUDÍ\nDurant dues sessions de dijous a la tarda hem estat realitzant, com fem cada any, el taller de Gaudir Gaudí amb en Lau i el seu fill.\nHem fet una figura amb fang inspirats en la bugadera que hi ha al viaducte del nostre Parc.\nEns ha sortit força bé!! Què en penseu vosaltres?\nPublicado por Estel Farré Carol en 9:44 No hay comentarios:


Castellterçol reparteix més de 5.000 racions de la tradicional escudellada - Regió7 :: El Diari de la Catalunya Central\nCastellterçol reparteix més de 5.000 racions de la tradicional escudellada\njoan capdevila 01.03.2017 | 07:28\nGrup d´escudellers que fan possible l´àpat joan capdevila\nCastellterçol va complir ahir una tradició bicentenària, la d'elaborar i repartir una escudella grassa i potent, just la vigília del dimecres de Cendra, entrada religiosa al temps de dejuni i abstinència. Van ser més de 5.000 plats els que es van acabar distribuint d'aquesta escudella tota feta a peu de carrer.\nL'equip d'escudellers va començar a treballar a primera hora del matí, primer arrenglerant i encenent els focs de 26 calderes d'acer inoxidable amb una capacitat total de 80 litres de brou, que sempre s'ha cuinat amb el mateix mètode i recepta. De contingut, 35 quilos de vedella, 25 de carn magra, 31 de costella de porc, 28 de botifarra negra, 41 de pollastre i 5 quilos de llard.\nL'escudella ha estat sempre d'arròs i fideus amb les espècies adients i l'oli. Just a la una del migdia, el rector va demanar una oració pels difunts i tot seguit va anar beneint les calderes.\nUna gentada ja feia cua arrengleradas davant les calderes des de feia estona, però en poc més d'un quart d'hora ja s'havia repartit tota l'escudellai no en quedava gens ni gota. Aquest any la festa es va acompanyar amb una fira, un esmorzar gratuït per als visitants i tallers de ceràmica i disfresses. Ja a la tarda una animat ball de carnestoltes al pavelló va tancar la jornada festiva i gastronòmica.


Memòria i Paisatges de Montgai | L'Arada Creativitat Social\nMemòria i Paisatges de Montgai\nPaisatges de Montgai és un projecte que descriu Montgai, els seus pobles, la seva història, … com a acte de reconeixement, perquè ens coneguin, i per, en la mesura que sigui possible, perquè hi puguem viure millor. El projecte s’emmarca en una manera molt bàsica d’entendre el paisatge, però que sovint no es transmet en la seva totalitat. Els Paisatges de Montgai són Paisatges Vius,vinculats a les històries, i treball dels veïns. Quan parlem de Paisatges de Montgai parlem de Paisatges Vius. Montgai i Butsènit tenen un ric patrimoni cultural i natural. No és agosarat pensar que és un patrimoni sovint menystingut per aquells qui no el coneixen i que ignoren la importància i vida dels secans.\nDefinir qui som per poder-nos donar a conèixer, ser reconeguts. Reconèixer què tenim i qui som per donar un impuls i enfortir el nostre patrimoni cultural, i obrir la porta a petites activitats o serveis que puguin ajudarnos a complementar la renda. Paisatges Vius és un projecte promogut per l’Ajuntament de Montgai i finançat pel Departament de Benestar Social i Família.mesura que sigui possible, perquè hi puguem viure millor.\nMontgai i Butsènit tenen un ric patrimoni cultural i natural. No és agosarat pensar que és un patrimoni sovint menystingut per aquells qui no el coneixen i que ignoren la importància i vida dels secans. Definir qui som per poder-nos donar a conèixer, ser reconeguts.\nReconèixer què tenim i qui som per donar un impuls i enfortir el nostre patrimoni cultural, i obrir la porta a petites activitats o serveis que puguin ajudar-nos a complementar la renda.\nPaisatges Vius és un projecte promogut per l’Ajuntament de Montgai i finançat pel Departament de Benestar Social i Família.


Els radars que més vehicles enxampen per excés de velocitat - RACC Bloc\nTags:carreteres, conducció, infraccions, serveis\nEl 2019 passat, els radars repartits per tota la xarxa de carreteres espanyoles van detectar gairebé 3 milions de vehicles que circulaven a una velocitat superior a la permesa. L’últim informe anual d’Automobilistes Europeus Associats (AEA) mostra com aquesta infracció va en augment, la qual cosa ha suposat un 13% més respecte de l’any anterior.\nDenúncies per excés de velocitat (total 2,9 milions).\nDenúncies per portar la ITV caducada (total 507.851).\nDenúncies per circular amb el vehicle sense assegurança (total 131.504).\nDenúncies per no utilitzar el cinturó de seguretat o sistemes de retenció infantil (total 121.206).\nDenúncies per conduir sota efectes d’alcohol o drogues (total 112.365).\nA Espanya, l’excés de velocitat és un delicte contra la seguretat viària recollit al Codi Penal, amb sancions econòmiques i de pèrdua de punts. La següent taula mostra les sancions en funció del límit de velocitat de cada via:\nEls 5 radars que acumulen més multes per excés de velocitat\nA les carreteres espanyoles hi ha un total de 1.320 radars distribuïts per tota la xarxa. D’aquests, 548 són radars mòbils, 684 són de control de velocitat fixos i, finalment, 80 són radars de tram.\nNo obstant això, 50 d’aquests radars van captar més del 41% de les infraccions de velocitat comeses durant el 2019. Vegem on estan situats els radars que més vehicles han caçat per excés de velocitat:\nValència: AP-7, al km 478,1 (59.428 multes).\nHuelva: H-31, al km 79,9 (58.266 multes).\nConca: A-3, al km 156,5 (57.206 multes).\nSevilla: A-92, al km 83,8 (51.915 multes).\nMadrid: AP-6, al km 49,2 (49.693 multes).\nLes 3 comunitats autònomes on els radars han captat més infraccions\n23,5% – Andalusia: 680.583 multes\n12,7% – Comunitat de Madrid: 373.078 multes\n11,4% – Comunitat Valenciana: 335.953 multes\nLes 3 comunitats autònomes on els radars han captat menys infraccions\nNavarra: 48.447 multes\nCantàbria: 40.147 multes\nLa Rioja: 39.024 multes\nPots localitzar les ubicacions exactes de les càmeres i radars que hi ha a les carreteres per on circules habitualment a través de RACCInfotrànsit. Un servei totalment gratuït que el RACC posa a disposició dels conductors, siguin o no socis de club. Inclou mapes de la xarxa de carreteres amb més de mil radars i la possibilitat de consultar l’estat del trànsit a temps real.\nA més, també ofereix…\nLa més gran cobertura d’incidències de trànsit d’Espanya.\nLocalització de les gasolineres més properes, amb els preus dels carburants.\nGràcies a la localització per GPS, ofereix informació concreta sobre la ubicació del conductor.\nPossibilitat de demanar una Assistència RACC en cas d’emergència en carretera.\nPossibilitat d’informar el RACC de qualsevol incidència localitzada.\nL’app de RACCInfotrànsit està disponible per a iOS i Android.\nConduir a una velocitat excessiva és una de les principals causes de mortalitat a la carretera. Pot comportar una pena de presó de tres a sis mesos, o haver de realitzar treballs en benefici de la comunitat de 31 a 90 dies, i la retirada del carnet d’un a quatre anys.


Informador/a Centre Cívic Besòs | TASCA Projectes d'animació sociocultural\nPàgina d'inici · Ofertes tancades · Informador/a Centre Cívic Besòs\nBusquem un/a informadora per incorporar-se a l’equip del Centre Cívic del Besòs.\nAtenció al públic en general, presencial i telefònica.\nProporcionar tota la informació relativa a l’activitat social i cultural del centre cívic en particular i de la ciutat en general.\nGestionar els espais d’informació de manera que estigui a l’abast del ciutadà.\nTenir coneixement de l’activitat cultural del centre cívic, del territori, del districte i de la ciutat.\nSuport en l’organització i execució de les activitats que es duen a terme al centre.\nSuport als col·lectius i entitats ubicades al Centre Cívic.\nParticipar de les reunions de coordinació de l’equip.\nRealitzar les tasques administratives i de gestió que es requereixin.\nTitulació relacionada amb serveis socioculturals i a la comunitat i/o animació sociocultural, així com que hagi participat i/o tingui experiència en el món associatiu i de les entitats.\nDomini de l’Office.\nCategoria laboral: Informador/a.\nJornada parcial de 35h jornada parcial (en relació a la jornada sencera de 37,5h/setmana), amb horari base de dilluns a divendres i un dissabte matí cada mes. Disponibilitat per treballar en d’altres horaris si la programació puntualment ho requereix.


L'ESFORÇ HO POT TOT\nEscrit per Patronat de la Fundació Espavila - Publicat el 31 de Octubre de 2013\nEn Juan Ramon, J R pels amics, i en Nico (43 i 55 anys); afectats de paràlisi cerebral amb un 55% de discapacitat, afirmen rotundament que l’esforç ho pot tot. Les mateixes paraules estan en boca de la Vanessa de 26 anys i en Chema de 50 anys; afectats també de paràlisi cerebral, amb una discapacitat del 51% i 94% respectivament.\nEn Juan Ramon, J R pels amics, i en Nico (43 i 55 anys); afectats de paràlisi cerebral amb un 55% de discapacitat, afirmen rotundament que l’esforç ho pot tot. Les mateixes paraules estan en boca de la Vanessa de 26 anys i en Chema de 50 anys; afectats també de paràlisi cerebral, amb una discapacitat del 51% i 94% respectivament. Són persones que malgrat les seves dificultats, que són moltes, desperten admiració pel seu optimisme i per l’esforç personal que han de fer per avançar i superar-se en un món que no es presenta gens favorable per a ells. Formen part de l’Associació “No Somos Invisibles” (http://www.nosomosinvisibles.org) que els serveix de plataforma per explicar de pròpia veu la seva manera d’entendre la vida i els valors humans; amb la credibilitat del que parla amb el cor i predica amb l’exemple.\nFa un parell de setmanes vàrem tenir el goig d’escoltar-los en una xerrada que van fer a la Casa del Tibet de Barcelona. Va ser una torbada plena optimisme i bon humor en la que van explicar detalls de les seves vides, opinions i raonaments; amb unes ganes immenses de viure dignament i a la vegada ser part activa de la societat. En Chema, per exemple, amb un 94% de discapacitat i sense poder escriure no podia obtenir el graduat escolar; però als 28 anys, quan varen aparèixer els ordinadors, es va apuntar a una escola d’adults i se’l va treure. Jo he de dir que, tot escotant les seves paraules i la intensitat dels seus missatges, notava sovint com se m’humitejaven els ulls.\nL’associació “No Somos Invisibles”, més enllà dels veritables protagonistes, conte amb la Maria López, que col•labora en la gestió i difusió de l’entitat i la psicoterapeuta Alicia Gruas, que porta més de quinze anys dedicada a l’estudi dels valors i el creixement personal; per cert, vull compartir amb vosaltres la definició de “Valors Humans” que fa l’Alicia i el significat d’aquestes paraules: “Valors Humans són totes aquelles actituds i accions de l'ésser Humà que serveixen per honrar i exaltar la vida..., la vida de qualsevol persona, de qualsevol animal, de qualsevol vegetal o de qualsevol cosa.” D’aquesta manera entendrem com a valors humans: el respecte, l’esforç, l’alegria, la tolerància, la humilitat...; i, tal com diu l’Alicia, estan ben presents a l’interior de cada persona encara que sovint trobem justificacions per allunyar-nos d’ells i convertir-los en un ideal.\nJ.R., Nico, Vanessa i Chema són persones discapacitades que valoren i celebren la Vida, que han superat la por a ser “diferents” i ens mostren la part mes noble de qualsevol persona, que no és altra cosa que els Valors Humans.\nVull acabar l’escrit plantejant unes qüestions a tots el que tenim la sort de gaudir d’una vida sense limitacions físiques: per què ens costa tant trobar els autèntics valors i caminar cap a la felicitat? És necessari potser tenir discapacitats per reconèixer i celebrar el sentit de la vida? Espavila’t.\nSi voleu alguna cosa, poc importa quant de temps, quantes vides necessitem per aconseguir-ho. L'important és intentar-ho, i tornar-ho a intentar, fins que assoliu la vostra meta.


Usted está aquí: Inicio ESCOLA HISTÒRIA\nL'escola Dr. Serés rep el seu nom d'en Manuel Serés i Ibars, metge uròleg que va néixer a Alpicat l'any 1888, estudià a Barcelona i es doctorà a Madrid el 1912. S'especialitzà en tècnica anatòmica i en urologia, va morir a Barcelona el 1928.\nFa uns cinquanta anys, l'Escola estava situada en l'edifici que actualment ocupa l'Ajuntament.\nL'any 1957, donat que havia augmentat molt la matrícula escolar, el "Ministerio de Educación" va concedir l'ampliació de dues aules més, i es va haver d'utilitzar els baixos de la "Comunitat de Regants".\nDurant els anys 1959-1960, el "Ministerio de Educación" va construir un Col·legi nou, situat en l' actual carrer de la Sardana, on avui hi ha la Biblioteca Municipal.\nEl 17 de gener de 1984 es va inaugurar l’actual edifici que acollia una part dels alumnes de Primària (Cicles Mitjà i Superior), mentre que els alumnes d’Educació Infantil i Cicle Inicial van romandre a l’antiga escola del carrer de La sardana nº1 (l’actual Biblioteca i Ludoteca Municipal).\nEl curs 1990-91 es va fer l’ampliació de l’edifici del Parc del Graó quedant, així, l’escola unificada.\nL’any 2000 es va inaugurar l’actual menjador escolar, ampliant-se el curs següent.\nEl curs 2006-07 (12 d’abril de 2007) es va inaugurar l’ampliació de l’escola que actualment és de dues i tres línies.\nEl curs 2012-13, degut a l'augment de ratio, s'instal·len uns mòduls prefabricats.


Manuel Carrasco es el primer artiste contractat per al “Escena Gandia” | Safor Informatiu\nManuel Carrasco es el primer artiste contractat per al “Escena Gandia”\nConciertos, Cultura, Gandia, General, Imatges\nManuel Carrasco, és el primer artista confirmat per al cicle musical “Escena Gandia” que es desenvoluparà entre els dies 29 de juliol i 14 d’agost al Grau de Gandia.\nAixí ho han anunciat aquest matí Olatz Megia, tècnic de Turisme; Pepe Morant, responsable de ProduceMe; i Jose Manuel Navarro i Vicente Frasquet presidents de ASEMTHSA i l’associació d’Hotelers, respectivament.\nOlatz Megia ha recordat que la iniciativa va ser consensuada en la Mesa de Turisme celebrada el passat mes de gener on els productors del cicle van presentar la proposta que va ser aprovada pels membres de la Mesa de Turisme on estan representats els agents del sector. El consistori s’encarregarà d’abonar la taxa portuària corresponent, de manera que el cost no pujarà a més de 9.000 €, a més de facilitar els serveis usuals en aquest tipus d’activitats com policia o neteja.\nEl cicle de concerts es farà al pàrquing del port i comptarà amb un aforament de 8.000 persones, de manera que la zona encara disposarà de places d’estacionament durant aquestes dates.\nPepe Morant, va ser l’encarregat d’anunciar que serà Manuel Carrasco el primer cap de cartell que celebrarà el seu concert el proper 5 d’agost. “Manuel Carrasco és un artista que no ha estat mai a Gandia, serà un concert exclusiu a la Comunitat Valenciana, ja que ha seleccionat molt les dates del seu Tour. Ha estat un dels artistes que més entrades va vendre l’any passat i és un bon cap de cartell” i afegia que “els artistes els anirem anunciant de manera progressiva i cada setmana tindrem anuncis. Hi haurà preus diferents depenent de l’artista a més de preus promocionals i concursos“.\nLa venda d’entrades començarà el pròxim 20 d’abril i en el cas de Carrasco, les entrades tindran un preu de 30 € a més de preus promocionals. L’espai dels concerts tindrà dues zones diferenciades. D’una banda, hi haurà una més propera a l’escenari on els organitzadors tindran un detall de cara als compradors i una altra zona denominada “de pista”. “Cada concert ha estat molt estudiat i busquem una rendibilitat mitjançant la venda d’entrades. En aquesta edició no hi haurà invitacions ni es regalaran entrades. És un escenari que com a promotors ens interessa i vull agrair la col·laboració de l’ajuntament que ens ha facilitat el necessari per a posar en marxa el cicle que pretenem convertir en un referent dins el panorama musical nacional”. Pel que fa a les dates seleccionades, el promotor ha destacat que s’han triat per aconseguir un bon posicionament i per evitar la coincidència d’altres festivals i cicles musicals.\nPer la seua banda, Jose Manuel Navarro ha agraït “la feina que s’està desenvolupant. Estem a la disposició dels organitzadors per col·laborar en el que siga necessari“.\nFinalment, Vicente Frasquet ha afirmat que es tracta d’una “bona notícia“, ja que “sempre que es fa una activitat d’aquest tipus i d’aquesta envergadura. Ja estem estudiant de quina manera podem col·laborar perquè tinguem èxit i difusió. Més enllà d’omplir els hotels és la possibilitat d’aportar un complement als que ens visiten i als ciutadans de Gandia i la comarca“.\nLa venda d’entrades es realitzarà a través dels portals web www.entradasatualcance.com; www.escenagandia.com i les oficines de correus. A més, s’espera que també es\npuguen adquirir a les Tourist info de la ciutat i hotels.\n← Sancionats per embrutar el mobiliari urbà\nPresentación de la jornada “Abrimos el mar” →


Exposició “TERRY O’NEILL. El rostre de les llegendes” a l’Institut d’Estudis Ilerdencs - SIESTV\n26 març 2016 Exposició “TERRY O’NEILL. El rostre de les llegendes” a l’Institut d’Estudis Ilerdencs\nConté algunes de les fotografies més cèlebres de Terry O'Neill, que ha centrat la seva carrera en el retrat\nPosted at 16:16h in Cultura, Exposicions by siestv\nFins el 24 d’abril es podrà visitar a l’Institut d’Estudis Ilerdencs (IEI) de Lleida l’exposició “TERRY O’NEILL. El rostre de les llegendes”, una producció de Fundación Telefónica sobre la retrospectiva del fotògraf britànic, en el marc de la 22a Mostra de Cinema Llatinoamericà de Catalunya. Organitzada per l’Ajuntament de Lleida i el Centre Llatinoamericà de Lleida. Aquesta exposició ha estat possible gràcies a Fundación Telefónica i a la col·laboració de l’Institut d’Estudis Ilerdencs (Diputació de Lleida).\nL’exposició, comissariada per Cristina Carrillo de Albornoz, conté algunes de les fotografies més cèlebres de Terry O’Neill, que ha centrat la seva carrera en el retrat, documentant així els moments més intimistes i naturals dels grans mites del cinema dels últims 60 anys, els grups de pop i rock que van marcar tendència musical en els 60 i 70 i les figures de la moda, sobretot, dels 90.\nL’estil natural i inconfusible d’ O’Neill neix de la conjunció de dos factors: l’ús de la càmera de 35 mm. Molt més lleugera i còmoda de manejar que les habituals de l’època, i l’accés excepcional als fotografiats, amb els quals passava dies sencers com si fos un d’ells: “tots els fotògrafs feien servir encara les aparatoses càmeres amb grans planxes. Jo anava amb la meva petita càmera de 35 mm que molt pocs coneixien i que havia comprat a Fleet Street. Aquesta càmera, que em permetia fer les fotos de manera més espontània, discreta i directa, va ser com una porta de benvinguda a la fama”.\nEl Londres del swinging de la década delsanys 60, en plena efervescència cultural i social, va ser documentat i viscut per diversos fotògrafs de l’època, entre elsquals es trobava Terry O’Neill al costat de Terence Donovan o David Bailey. L’any 1963 va realitzar la primera fotografía dels Beatles per al diari Daily Sketch al pati del darrere dels estudis d’Abbey Road, on el grup gravava el seu primer disc, Please, please. A més de ser la primera fotografía dels Beatles que es publicava en premsa, també va ser la primera vegada que un grup apareixia a la portada d’un diari britànic. El tiratge es va esgotar. A aquesta fotografia, li van succeir moltes altres de grups musicals de l’època que començaven a desenganxar com els Rolling Stones, David Bowie o Elton John o supermodels com Jean Shrimpton o Twiggy, estrelles femenines que posseïen “una personalitat i carisma excepcionals”, segons O ‘Neill.\nTerry ha estat guardonat amb la medalla de The Royal Society ‘s Centenary el 2011 “en reconeixement a la seva important contribució a l’art de la fotografia”. El fotògraf ha produït portades per a mitjans com Time, Stern, Paris Match, The Sunday Times Magazine, Vanity Fair i moltes altres publicacions al llarg de les sis dècades de trajectòria professional, a més d’haver creat pòsters per al cinema i portades d’àlbums que s’han convertit en icones.\nfotografia, Institut d’Estudis Ilerdencs, retrat


El Fòrum Social Mundial de l'Índia es troba cara a cara amb la misèria en la cita de Bombai\n18 setembre 2020 16:32\nLa colpidora pobresa de l'Índia i la immensa participació de desheretats en el Fòrum Social Mundial de Bombai suposa per al moviment antiglobalització una «trobada amb si mateix», segons els veterans d'aquestes jornades.\nEl Fòrum Social hindú entrà ahir en la seva segona jornada i, si bé durant els dies previs els habitants de Bombai en sabien poca cosa i no s'hi interessaven gaire, l'assistència de gent és de cada vegada més nombrosa.\nNingú no podia calcular ahir el nombre real de participants, però segons l'organització eren 90.000, si bé de tot d'una les previsions eren d'uns 75.000, dels quals gairebé la meitat havia d'arribar de fora i sobretot d'altres països asiàtics.\nEls 15.000 que no eren als comptes dels organitzadors s'afegiren de manera espontània i arribaren al centre de conferències Nesco Grounds, cor d'aquest Fòrum Social, des de tots els racons de Bombai. La ciutat té gairebé tretze milions d'habitants i uns nivells de pobresa tan elevats com visibles.\nEn una experiència fins ara inèdita, diversos líders veïnals d'aquestes barriades de Bombai pogueren intervenir en la majoria del centenar de seminaris i conferències duits a terme durant les primeres dues jornades.\nEls líders populars hindús hi han deixat un testimoni cru sobre les míseres condicions de vida a l'Índia, un país de 1.050 milions d'habitants, dels quals devers 800 milions viuen en la pobresa. Alguns activistes i líders socials manifestaven ahir la seva sorpresa per aquesta presència.


MOCIÓ DE FICCIÓ\n16 juny 2017 Carles Campuzano Deixa un comentari\nEl Partit Demòcrata ha estat i estarà en contra de Mariano Rajoy. Per això, serà necessari aconseguir 176 vots al Congrés, és a dir, haurem de sumar el consens dels diferents partits de l’oposició. Era aquest l’objectiu de la moció d’Iglesias? Tots sabem que no, perquè només ha obtingut el suport de 82 vots en comptes dels 176 necessaris.\nPrimera raó de l’abstenció del Partit Demòcrata a la moció d’Iglesias: cal fer les coses bé i construir una moció de censura que pugui prosperar. I per descomptat que es pot. Som més de la meitat dels diputats del Congrés els que, si volem i si ho fem bé, podem fer fora Rajoy. Només si Iglesias hagués treballat per obtenir la confiança de 176 diputats per fer fora Rajoy i propiciar un acord per al referèndum, des del Partit Demòcrata li hauríem donat suport. Però aquesta moció només ha pretès marcar perfil pensant en la batalla de Podem amb el PSOE. Una estratègia de propaganda i agitació que si bé és legítima, no és més que una estratègia de partit. Si es tracta de fer fora Rajoy i de pactar un referèndum de veritat, des del PDECat hi serem. Més motius i arguments que nosaltres per defensar un canvi de Govern a Espanya i censurar Rajoy no els pot tenir ningú. L’expulsió de Francesc Homs del Congrés, les sentències contra Mas, Ortega i Rigau, les querelles contra Borràs, Corominas i Barrufet, la política patriòtica de Fernández Díaz … Són motius que ens recorden cada dia que cal fer fora Rajoy. Per tot això, és clar que demanem un canvi de Govern. Però fem-ho seriosament, des del rigor i no només des de la tàctica i lluita partidista. Hi ha molta feina a fer per construir aquesta alternativa.\nSegona raó de la nostra abstenció: Catalunya. El candidat Iglesias s’ha manifestat disposat a pactar la celebració del referèndum amb Catalunya. Nosaltres també, i és el que fa anys que demanem. Però ara toca posar-se al costat del president Puigdemont i del Parlament de Catalunya. El PDECat vol ser coherent i exigir a tothom, també als comuns, més claredat de la que habitualment mostren. No banalitzem el referèndum. Durant aquests dies, les promeses de Pablo Iglesias sobre el referèndum ens han recordat el Zapatero que va prometre aprovar l’Estatut que aprovés el Parlament de Catalunya, i que va acabar beneint la sentència del Tribunal Constitucional. I avui no està gens clar que la gent de Podem i la seva confluència catalana estigui en aquesta posició. Esperem que al final sí que hi estiguin, com va passar el 9N del 2014, després de molts dubtes i vacil·lacions.\nI és que avui el que és absolutament determinant per al futur de Catalunya és mantenir el compromís per anar a votar l’1 d’octubre. Aquesta és l’aposta democràtica per la qual el país necessita el màxim compromís de tots els seus ciutadans, la màxima mobilització cívica, la màxima implicació de totes les institucions. I llavors no valdran mitges tintes.\nPublicat originalment a El Periódico.


Secretari/ secretària artístic/a\nAV. PROFESSOR LÓPEZ PIÑERO (HISTORIADOR DE LA MEDICINA), 1\nFORMACIÓ ACADÈMICA: estar en possessió d'alguna de les titulacions universitàries a nivell de llicenciatura, enginyeria, arquitectura o equivalent, amb estudis específics (de postgrau o doctorat) o cursos d'especialització adaptats a la direcció, i una dilatada experiència professional en l'àmbit concret d'actuació; o titulació mitjana amb una valorada i reconeguda carrera professional en l'àmbit corresponent al lloc a ocupar, així com mèrits professionals demostrables i obtinguts al llarg de la seua vida laboral.\nEXPERIÈNCIA PROFESSIONAL: almenys quatre anys exercint funcions iguals o semblants a les detallades en el punt 2 com a responsable artístic/a o semblant.\n- Coneixements de música clàssica i òpera.\n- Coneixement del castellà\nEXIGÈNCIES DEL LLOC:\nb) Ser nacional d'algun dels altres estats membres de la Unió Europea.\nc) Els estrangers que, no estant inclosos en el paràgraf anterior, es troben amb residència legal a Espanya.\n2. Compatibilitat: no incórrer en cap causa d'incompatibilitat que li impedisca l'exercici de funcions en règim general amb una entitat de l'administració pública.\n3. Capacitat legal: tindre capacitat per a contractar la prestació del seu treball, d'acord amb el que preveu l'article 7 de l'Estatut dels Treballadors.\n4. Habilitació: no haver sigut separat/ada, mitjançant expedient disciplinari, del servei de qualsevol de les administracions públiques o dels organismes constitucionals o estatutaris de les comunitats, ni trobar-se en inhabilitació absoluta o especial per a ocupacions o càrrecs públics per resolució judicial, o per a exercir funcions semblants a què exercien en el cas del personal laboral, en el qual haguera sigut separat/ada o inhabilitat/ada.\nLes persones que desitgen participar en aquest procés selectiu hauran d'emplenar la sol·licitud d'inscripció a través de la web, acompanyada de la documentació següent:\n- Curriculum vitae actualitzat.\n- Certificat de vida laboral emés per la Tresoreria General de la Seguretat Social.\n- Còpia de la titulació universitària corresponent.\n- Còpia del DNI/NIE.\n- Declaració responsable (annex I), degudament emplenada i firmada.\n- Els aspirants amb algun tipus de discapacitat, el certificat corresponent que acredite el grau i tipus de discapacitat.\n- Tota aquella documentació que es considere oportuna per a acreditar els requisits exigits i necessaris per a dur a terme la valoració de mèrits establida en el punt set.\nEl Palau de les Arts podrà, en qualsevol moment, exigir la presentació dels documents originals per a verificar la seua autenticitat.


malgratcomunicacio.cat - Portal multimèdia de l'Ajuntament de Malgrat de Mar - La plataforma Malgrat Acull comença a caminar\n13-10-2015 / 14:13:20\nLa Biblioteca La Cooperativa ha estat l’espai escollit per la plataforma Malgrat Acull per presentar-se en societat. La iniciativa sorgeix d’una comissió creada després d’una reunió convocada per Justícia i Pau de Malgrat per posar sobre la taula possibles accions que es poden coordinar des de Malgrat per acollir refugiats sirians que estan arribant a Europa en els darrers mesos.\nLa portaveu de Malgrat Acull, Núria Tomàs, ha explicat que l’objectiu és “crear una xarxa social per tal que Malgrat sigui un poble preparat per acollir”. Segons ha explicat Tomàs, a partir d’aquesta setmana es distribuiran unes butlletes –que es podran trobar a les dependències de Serveis Socials, a l’Ajuntament i al Centre Cívic- per tal que els interessats en col·laborar es puguin inscriure i oferir la seva ajuda. La plataforma també organitzarà un seguit d’activitats per recaptar fons per a diverses ONG’s que treballen amb els refugiats.\nL’acte de presentació ha consistit en la lectura del manifest de la plataforma i d’un col·loqui amb Masa Kamenjasevic, testimoni de la guerra de Bòsnia, d’on va haver de fugir juntament amb la seva família fa 22 anys. Al final de l’acte també es va presentar l’ONG de socorristes Proactiva Open Arms. Un dels seus voluntaris Oriol Planas ha explicat com desenvolupen les seves tasques de rescat i primers auxilis a l’illa de Lesbos (Grècia) on cada dia arriben entre 1.500 i 2.000 refugiats.\nCol·loqui amb Masa Kamenjasevic\nMalgrat Acull Refugiats Solidaritat


Les vivències musicals dels catalans deportats als camps nazis centren l’obra guanyadora del premi Ernest Lluch - Notícies - Unitat de Coordinació Acadèmica de Ciències Polítiques i Socials (UPF)\nLes vivències musicals dels catalans deportats als camps nazis centren l’obra guanyadora del premi Ernest Lluch\nLes vivències musicals dels catalans deportats als camps nazis centren l’obra guanyadora del premi Ernest Lluch - Notícies\nAriadna Gómez Aroca, estudiant de l'Institut Oriol Martorell de Barcelona, és l'autora del treball, que el jurat va seleccionar d'entre un total de 88 obres presentades.\n“La música dels catalans deportats als camps nazis. Buscant la llum entre la barbàrie”, d’Ariadna Gómez Aroca, estudiant de l’Institut Oriol Martorell de Barcelona, és el treball guanyador del XIV Premi Ernest Lluch de Ciències Socials i Polítiques, convocat per la Facultat de Ciències Polítiques i Socials de la UPF i la Fundació Ernest Lluch, i dotat amb 700 euros. El jurat, format per deu vocals de les dues entitats organitzadores, va escollir el treball guanyador d’entre un total de 88 obres presentades per estudiants de batxillerat de tot Catalunya.\nL'acte de lliurament dels premis va tenir lloc el 17 de maig, al migdia, a la sala de graus Albert Calsamiglia del campus de la Ciutadella, presidit per Josep Lluís Martí, vicerector per a projectes d'Innovació de la UPF. Va estar acompanyat a la taula per Miquel Salvador, degà de la Facultat de Ciències Polítiques i Socials i president del jurat, i Rosa Lluch, membre del Consell Familiar de la Fundació Ernest Lluch.\nLa recerca tracta sobre la música que feien els presoners catalans en els camps de concentració nazis, i concretament es basa en l’experiència de Mauthausen.\nLa recerca d’Ariadna Gómez tracta sobre la música que feien els presoners catalans en els camps de concentració nazis, i concretament es basa en l’experiència de Mauthausen.\nL’autora ha recollit i sistematitzat els diferents tipus de música i cançons que interpretaven els presoners, sovint de manera obligada i penosa, però moltes vegades també de manera improvisada, per obrir alguns espais d’autonomia i llibertat.\nEn la introducció de l’obra, la jove recercadora, que va tenir com a tutora a la professora Marina Mazón Busquets, comenta que “amb el meu treball, pretenc investigar les vivències musicals que els catalans i les catalanes deportats als camps de concentració nazi van viure durant el seu internament”. I afegeix: “Tracta de l’ús de la música en uns moments molt durs i de com aquest llenguatge és capaç de traspassar sentiments i emocions, inclús en els moments més devastadors de la humanitat”.\nAriadna Gómez va utilitzar tres fonts principals per a la recerca d’informació: la biblioteca pública de Nou Barris (el barri on viu), els arxius de l’Associació Amical de Mauthausen i d'altres camps i l’arxiu i biblioteca del camp de Mauthausen. Va centrar una part important de la seva recerca en aquest camp austríac, on es va desplaçar personalment, i en el qual va fer un concert amb les músiques i cançons trobades durant la seva recerca.\nEl jurat, en la seva acta, destaca “l’emoció que Ariadna Gómez ha sabut transmetre, unint la seva passió per la música amb la racionalitat dels mètodes i tècniques de recollida i anàlisi de la informació”. “L’autora ens fa partícips d’un homenatge sentit i valent no només als presos catalans, sinó també als republicans espanyols i a tots aquells que varen ser víctimes de la barbàrie més inhumana”, conclou.\nDonald Trump, un pressupost participatiu en un INS i la vaga de Laforsa, temes dels tres accèssits\nEl jurat del premi va decidir atorgar tres mencions honorífiques, dotades amb 100 euros cadascuna, a tres treballs que van destacar també per la seva qualitat. En primer lloc, “Donald Trump entre línies”, escrit per Laia López Rigol, estudiant del Col·legi Sagrada Família de Barcelona, després d’una estada que va fer als Estats Units durant un curs. “La Laia ens proporciona una perspectiva del personatge i de la seva trajectòria vital en el seu context familiar, i també ens situa el sistema polític nord-americà. Explica com Donald Trump ha arribat a ser president dels EUA, a més d’analitzar de manera exhaustiva els discursos i la retòrica d’aquest president”, explica el jurat.\nEn segon lloc, el treball “DecINSidim. Pressupost participatiu”, obra de Martí Rascado Soriano, de l’Institut Camí de Mar, de Calafell, s’emmarca en el dilema “democràcia representativa o democràcia participativa”, i en el paper de les noves tecnologies per acostar el govern i la presa de decisions als ciutadans.\n“El Martí es va interrogar sobre aquestes qüestions centrat en una unitat d’observació propera: el seu propi centre de secundària”, afirma el jurat. L’autor, sobre la base de quines serien les millores a les quals es destinarien els 2.000 euros de pressupost, implementa un protocol i un programa informàtic específic que facilita la presa de decisions de manera participativa.\nFinalment, en tercer lloc, "'Laforsa' d’un moviment," obra de Rubén Sánchez Álvarez, estudiant de l’Institut El Castell, d’Esparraguera, se centra en recuperar la història del moviment obrer durant el franquisme a Catalunya. Segons el jurat, “és d’agrair la dedicació d’en Rubén a descriure i explicar la vaga de Laforsa. Un conflicte emblemàtic en les acaballes del franquisme, un important tour de force de Comissions Obreres i el PSUC tot preparant escenaris de futur”. “En aquests moments de pèrdua de la memòria històrica, és molt important que els joves la recuperin par ells mateixos, sense oblidar la veu d’aquells que la protagonitzaren”.\nUn treball sobre la consideració de les persones amb problemes mentals guanya el XIII Premi Ernest Lluch


Barraques de Ribes - diada dels balls populars\n21 juny 2010 21:58\nJocs, tallers, activitats i estands per a tothom, a partir de les 6 de la tarda a la plaça Marcer.\nA continuació, exhibició dels balls populars.\nBarraques de Ribes - relats eròtics i música amb dj’s\nBarraques de Ribes - obertura amb traca i premssot\nObertura de les barraques de Ribes amb la presentació d’aquestes mitjançant la tronada d’una traca i el brindis amb el PREMSSOT (la beguda de les barraques).\nA continuació toc de gralles amb els Grallers de Ribes.\nNeixen les barraques de Ribes\nAmb el lema més dies, més cultura, més festa es presenta a Ribes una nova proposta per a la festa major: les barraques de Ribes.\nAquestes neixen amb la voluntat d’allargar i enriquir un xic més l’àmplia programació dels actes de Sant Pere. D’aquesta manera, a banda dels actes forts de la vigília i diada de festa major, enguany es podrà gaudir d’activitats per a totes les edats i tots els gustos des del divendres 25 fins el dimarts 29 de juny. Actes que aniran des d’espectacles de circ, música en directe o relats eròtics fins a monòlegs, concerts o la celebració de la diada dels balls populars que omplirà la plaça Marcer de tallers, estants, parades i altres activitats a partir de les 6 de la tarda del dissabte.\nLes barraques de Ribes parteix de la voluntat per part de diverses entitats del poble per tirar endavant la nostra cultura i la nostra festa. Potenciar les nostres tradicions i animar i convidar a tots els veïns de Ribes a participar-hi i prendre-hi part. Que tothom es faci seva la festa.\nAquesta enriquidora proposta comença a caminar gràcies a l’empenta de les entitats Ger, el Ball de Diables de Ribes i la Colla Jove de Diables, amb la col•laboració de la nostra entitat els Xulius, la Joventut Ribetana, les Gitanes de Ribes, AAVV de les Roquetes i les Gitanes del Penedès, i totes elles us volem convidar a sortir al carrer i gaudir de la Festa Major de Sant Pere 2010.\ncartell de les barraques de Ribes 2010\nTravessa pels Ports en btt\n19 juny 2010 18:24\nUn any més diversos farrerus de l’entitat omplen les alforges i s’endinsen en una travessa en btt. Enguany en Jordi Mestre, en Sebas Baca i l’Oriol Vidal dels Xulius-CSR conjuntament amb en Manel Sella del C.E. de Sitges canviaran els camins i paratges pirinencs pels del sud per recórrer la Ruta del Tigre.\nAquesta ressegueix el Parc Natural dels Ports en un itinerari que s’endinsa per terrenys fronterers entre Catalunya, el País Valencià i l’Aragó en un total de 200 quilòmetres. Una zona moltes vegades marginada per l’excursionista, que tendeix a buscar les grans muntanyes del Pirineu, però que amaga racons i paisatges de gran bellesa. Aquest al•licient fa que a més, sigui una zona poc freqüentada i per tant, molt tranquil•la i fascinant.\nRoquetes, la Morella, Vall de Roures o Horta de Sant Joan són només alguns dels indrets que trepitjaran els nostres companys i que de ben segur, ens faran cinc cèntims d’aquesta aventura.\nimatges de la travessa BI6000 pel Ripollès i l’Alta Garrotxa - 2009\n17 juny 2010 6:51\nA les portes de deixar enrere la primavera i començar un nou estiu, els Xulius ja té a punt el que serà un nova revetlla de Sant Joan, l’acte que dona l’entrada a la temporada d’activitats al carrer.\nEl proper dimecres, el carrer Major tornarà a engalanar-se per celebrar la revetlla que comptarà amb un variat sopar on no hi faltarà el cava i la coca de Sant Joan. Això serà a partir de les 10 del vespre i les inscripcions es poden fer al bar Ca la Nisa (c/Major, 13) o bé a la merceria Mª Àngels (C/ Balmes, 46).\nA continuació, a la mitjanit, en el mateix carrer començarà el ball de revetlla amb el grup Babbel. La banda ja ens ha acompanyat en varies ocasions tant per Sant Joan com per la xatonada que es celebrem per carnaval, i el seu repertori de ben segur que animarà a tothom a ballar.\n13 juny 2010 19:27\nTravessa en btt per la zona del Parc Natural dels Ports en un recorregut que passa per camins i pistes fronterers entre Catalunya, el País Valencià i l’Aragó.\nCares noves a la Junta dels Xulius\nAquest matí ha tingut lloc a la nostra entitat l’assemblea general de socis i sòcies. Durant prop de dues hores s’ha fet balanç de gestió i comptes del curs i s’ha aprovat el pressupost per a la nova temporada d’activitats 2010 – 2011. Les seccions, per la seva banda, han exposat el balanç de la campanya i com aniran els trets a seguir de cara l’any que ve. Després d’un torn de debat a on s’han proposat noves maneres d’afrontar el futur dels Xulius amb noves activitats i la presentació del nou pla de funcionament de l’espai de l’entitat, s’ha passat a la reprovació de la Junta en que s’han presentat nous membres. En David Gil, la Núria Pérez i la Mireia Gallofré han cedit el seu lloc, on han estat treballant els darrers anys, a la MªÀngels Alavedra i la Isabel Mitjans que s’afegeixen a l’actual Junta formada per la Ramona Cubero, Joan Milà, Francesc Mesia i Joan Garcia.\nAquest divendres Farra i Acció va dur a terme una nova sortida en btt nocturna. Tot i que enguany no ha estat possible fer coincidir la data amb nit de lluna plena per motius d’actes de festa major de Sant Pere, la sortida va ser tot un èxit. En un circuit de 34 quilòmetres els participants van poder gaudir d’un traçat poc concorregut del parc del Garraf en un itinerari que va passar per indrets com les Casetes, mas Quadrell, Vallcarca, Campdàsens, can Lluçà o ca l’Escolà. Una pedalada en què tots els participants van destacar la bona climatologia per practicar aquest esport, i on fins i tot en alguns moments, es va notar la fresca de la nit. Per sort la pluja no va fer acte de presència com en edicions anteriors i a les 23 hores tots tornaven a Ribes esperant repetir la trobada en una nova ocasió.\n8 hores de boxes\n9 juny 2010 22:10\nA partir de les 4 de la tarda, el pati dels Xulius acollirà un nou torneig de boxes. Inscripcions a la merceria Mª Àngels i al bar Ca la Nisa fins el dia 6 de juliol.


Es reobre l’accés al rec del Solà que havia quedat afectat per la caiguda d’un roc | Serveis\nL’accés al rec del Solà, a l’altura del Col·legi Sant Ermengol, que va quedar afectat fa un mes per la caiguda d’un roc de grans dimensions ja s’ha reobert. Durant les darreres setmanes s’hi ha fet les preceptives tasques de sanejament de la zona, tal com havia indicat un informe tècnic preliminar de seguretat, i de reconstrucció de l’àrea afectada. Concretament, s’ha reparat el tram de la solera i el canal del rec que havia quedat malmès i també s’ha refet el mur i s’hi ha instal·lat una barana protectora.\nLa caiguda del roc va obligar a tancar de manera provisional un tram d’uns 200 metres de llargada, en la zona compresa entre l’accés al passeig i la Font del Call. Tant la resta del circuit com dels accessos al rec del Solà han estat oberts sense cap tipus de restricció.\nL’estudi geològic encomanat pel ministeri d’Ordenament Territorial va determinar que calia fer el sanejament de la zona i fer caure els blocs inestables amb caràcter immediat, cosa que s’ha realitzat durant aquest període. El Comú ja ha encomanat un estudi de detall, tal com recomanava l’informe tècnic, per determinar les proteccions de seguretat suplementàries a implantar en un futur.


L'escola sí que és per a tu. L'abandonament escolar prematur, amb Aina Tarabini.\nInici » Agenda d'activitats » L'escola sí que és per a tu. L'abandonament escolar prematur, amb Aina Tarabini.\n16/01/2019 - 17:30 h\nRecopilatori de les jornades Tothom Educa\nActivitat física i esportiva: inclusió i apoderament\nQuan: 22/11/2022 - 18:30 h


Uns 200 treballadors de BASF reclamen una pujada salarial per compensar l'increment de l'IPC del 2021\nEls empleats tallen l'N-340 i anuncien noves mobilitzacions\nImatge de representants sindicals a BASF, amb una pancarta durant la concentració d'aquest dimarts al matí ELOI TOST / ACN\nDimarts, 07 Juny 2022 13:24\nUns 200 treballadors de BASF s'han mobilitzat aquest dimarts al matí per reclamar un increment salarial que compensi la pujada de l'IPC del 2021 per tal de no perdre poder adquisitiu. Els empleats han tallat la carretera N-340 a primera hora, han fet una marxa lenta d'un quilòmetre per davant les instal·lacions de la química i finalment s'han concentrat a la porta principal fins les nou del matí. L'acció ha estat organitzada pels tres sindicats amb representació al comitè d'empresa -UGT, CCOO i STR-, que han denunciat que des de la companyia "no hi ha voluntat negociadora". Els professionals demanen que l'increment de l'IPC del 2021 es recuperi en tres trams.\nEls treballadors reclamen que entre enguany i el 2023, quan expira el seu conveni, l'empresa els pugi el sou l'equivalent a l'IPC del 2021. En concret, sol·liciten un 2% el 2021, un 2,5 % el 2022 i un 2% el 2023. De cara al 2024, amb la finalització del conveni, ja hi ha previst un increment de les taules salarials dels treballadors, però fins aleshores els sindicats han denunciat que perden diners.\nSegons el secretari general d'UGT-FICA a Tarragona, Moisès Fortuny, han calculat que de mitjana serien "uns 8.000 euros per cada treballador". Fernando Vizcaíno, representant sindical d'STR, ha detallat que "el conveni no contempla la retroactivitat" en la pujada de l'IPC, per la qual cosa estan perdent "poder adquisitiu". Tal com han detallat els empleats, BASF els ha ofert un pagament únic d'uns 1.200 euros, que aniria per franges de salari i que han qualificat "d'insuficient".\nDamián Carrión, delegat sindical de CCOO a BASF, fins i tot ha indicat que si l'IPC continua pujant el 2022 i 2024 "s'acceptaria la pèrdua" adquisitiva, sempre i quan es compensi la del 2021. Amb tot, ha lamentat que "l'empresa està tancada en banda" a l'hora de negociar. Fortuny ho ha atribuït en bona mesura a la "situació d'incertesa" que hi ha a la seu de la companyia a Alemanya arran de la incertesa per la guerra a Ucraïna i de la dependència que tenen del gas rus. "No volen donar res consolidat a nivell de salari, no volen cedir més", ha comentat.\nAmb tot, els sindicats han anunciat noves mobilitzacions si no es reprenen les converses i no han descartat una vaga. A les instal·lacions de la Canonja (Tarragonès) BASF té 767 treballadors, dels 2.500 que la firma alemanya té a tot l'Estat.